Poradenstvo o kombinácii liekov: Aspirin Protect 100, Nebilet 5mg a Lacipil 4mg
Dobrý deň  môżem užívať spolu aspirin protect 100 a lieky na vysoky tlak Nebilet 5mg a Lacipil 4mg alebo treba casovy odstup. Ďakujem za odpoveď.
Dobrý deň,
ďakujeme za Vašu otázku.
Medzi uvádzanými liekmi dochádza k interakcii iba medzi liekom Nebilet a Aspirin Protect. Kombináciou môže nastať riziko zníženia antihypertenzívneho účinku betablokátorov (Nebilet) v dôsledku zníženia vazodilatačného účinku prostaglandínov pri súčasnom podávaní vyšších dávok kyseliny salicylovej a jej derivátov. Vzhľadom na dlhý eliminačný polčas lieku Nebivolol (cca 10 hodín), nemá časový odstup taký vplyv na zníženie rizika tejto interakcie.
Keďže sa jedná o nižšie množstvo kyseliny acetylsalicylovej ( Aspirin Protect 100 mg ), a predpisujúci lekár bol oboznámený o všetkých užívaných liekoch,prispôsobil tomu dávkovanie a je potrebné pokračovať v užívaní týchto liekov a riadiť sa jeho pokynmi.
Prajem pekný zvyšok dňa.
S pozdravom
Mgr. Emma Halás Haluščíková